M E S T O  H U M E N N É

VŠEOBECNE ZÁVÄZNÉ NARIADENIE MESTA HUMENNÉ č. 103/2009 

o podmienkach prevádzkovania malých zdrojov znečisťovania ovzdušia na území mesta Humenné 

a o poplatkoch za znečisťovanie ovzdušia

Úvodná časť


Mestské zastupiteľstvo v Humennom v súlade s ustanoveniami §6 ods. 1 a §11 ods. 4 písm. g) zákona NR SR č. 369/1990 Zb. o obecnom zriadení v znení neskorších predpisov, s ustanovením § 6 zákona NR SR č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o poplatkoch), v súlade so zákonom NR SR č. 137/2010 Z. z. o ovzduší (zákon   o ovzduší) a v súlade s vyhláškou MP, ŽP a RR  SR č. 356/2010 Z. z., ktorou sa vykonávajú niektoré ustanovenia zákona o ovzduší sa na svojom zasadnutí dňa 23. mája 2011 uznieslo na Doplnku č. 1 ku Všeobecne záväznému nariadeniu mesta Humenné č. 103/2009 o podmienkach prevádzkovania malých zdrojov znečisťovania ovzdušia na území mesta Humenné  a o poplatkoch za znečisťovanie ovzdušia.

Článok 1

Všeobecné ustanovenia

1) Všeobecne záväzné nariadenie upravuje práva a povinnosti právnických osôb a fyzických osôb pri ochrane ovzdušia pred vnášaním znečisťujúcich látok  ľudskou činnosťou, pri obmedzovaní príčin a zmierňovaní následkov znečisťovania ovzdušia a zodpovednosť za porušenie povinností na úseku ochrany ovzdušia.

2) Mesto Humenné rozhoduje o poplatku za znečisťovanie prevádzkovateľa malého zdroja znečisťovania ovzdušia (MZZO) v zmysle zákona NR SR č. 401/1998 Z. z. a vykonáva prenesený výkon štátnej správy v súlade so zákonom NR SR č. 525/2003 Z. z. o štátnej správe starostlivosti o životné prostredie.

Článok 2

Základné pojmy

1) Zdroj je technologický celok, sklad alebo skládka palív, surovín a produktov, skládka odpadov, alebo iná plocha s možnosťou zaparenia, horenia alebo úletu znečisťujúcich látok alebo iná stavba, objekt, zariadenie a činnosť, ktorá znečisťuje alebo môže znečisťovať ovzdušie ,,stacionárny zdroj“ vymedzený je ako súhrn všetkých zariadení a činností v rámci funkčného a priestorového celku.

2) Stacionárne zdroje sa podľa miery ich vplyvu na ovzdušie alebo podľa rozsahu znečisťovania ovzdušia členia na:

a) veľký zdroj, ktorým je osobitne závažný technologický celok, 

b) stredný zdroj, ktorým je závažný technologický celok, ak nie je súčasťou veľkého zdroja,

c) malý zdroj, ktorým je ostatný technologický celok, plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého zdroja alebo stredného zdroja.

3) Technológia s kapacitou menšou ako je prahová kapacita pre stredné zdroje, je kategorizovaná ako malý zdroj. Kategorizácia zdrojov je uvedená vo vyhláške MP,ŽP a RR SR č. 356/2010 Z.z. ktorou sa vykonávajú niektoré ustanovenia zákona o ovzduší.

4) V pochybnostiach o vymedzení stacionárneho zdroja podľa odseku 1, o začlenení stacionárneho zdroja podľa odseku 2 a o jeho kategorizácii rozhodne obvodný úrad životného prostredia.

Článok 3

Orgány ochrany ovzdušia a ich pôsobnosť

1) Orgánmi ochrany ovzdušia sú:

a) ministerstvo,

b) inšpekcia,

c) krajské úrady životného prostredia,

d) obvodné úrady životného prostredia,

e) obce. 

2) Obec pri prenesenom výkone štátnej správy v oblasti ochrany ovzdušia:

a) podieľa sa na vypracovaní a realizácii programu a integrovaného programu,

b) kontroluje dodržiavanie povinností prevádzkovateľov malých zdrojov,

c) vydáva súhlas pre malé zdroje podľa § 17 ods. 1 písm. a), c) a f) zákona o ovzduší,

d) uloží prevádzkovateľovi malého zdroja opatrenia na nápravu, ak neplní povinnosti ustanovené týmto zákonom a všeobecne záväznými právnymi predpismi v oblasti ochrany ovzdušia,

e) ukladá prevádzkovateľom malých zdrojov pokuty,

f) môže nariadiť obmedzenie alebo zastavenie prevádzky malého zdroja,

g) môže ustanoviť všeobecne záväzným nariadením zóny s obmedzením prevádzky mobilných zdrojov,

h) určuje rozsah a požiadavky vedenia prevádzkovej evidencie malých zdrojov,

i) nariadi zastavenie prevádzky malého zdroja, ak sa prevádzkuje bez súhlasu podľa § 17 ods. 1 písm. f) zákona o ovzduší.

Článok 4

Povinnosti prevádzkovateľov malých zdrojov znečisťovania ovzdušia

1) Pri výstavbe nových zariadení, ktoré môžu byť zdrojom, alebo pri modernizácii jestvujúcich zariadení sa musí voliť najlepšia dostupná technika s prihliadnutím na primeranosť výdavkov na jej obstaranie a prevádzku.

2) Prevádzkovatelia malých zdrojov sú povinní:

a) uvádzať do prevádzky a prevádzkovať zdroje v súlade s dokumentáciou a s podmienkami určenými obcou,

b)  umožniť prístup zamestnancom inšpekcie a obce alebo týmito orgánmi povereným osobám ku stacionárnym zdrojom na účel zistenia množstva znečisťujúcich látok a kontroly stacionárneho zdroja a jeho prevádzky a predkladať im potrebné podklady, 

c) vykonať opatrenia na nápravu uložené obcou alebo inšpekciou, 

d) viesť prevádzkovú evidenciu o stacionárnych zdrojoch a poskytovať obvodnému úradu životného prostredia ustanovené údaje a na požiadanie poskytovať tieto aj ďalšie údaje potrebné na zistenie stavu ovzdušia orgánom ochrany ovzdušia alebo týmito orgánmi povereným právnickým osobám, 

e) neprekročiť ustanovenú tmavosť dymu.

3) Povinnosti podľa odseku 2 písm. b) a d) sa vzťahujú len na právnické osoby a  na  fyzické osoby, ktoré sú podnikateľmi.

Článok 5

Povoľovanie stavieb malých zdrojov znečisťovania ovzdušia 

1) Žiadosť o vydanie súhlasu na činnosti podľa článku 4 prekladá žiadateľ príslušnému orgánu ochrany ovzdušia. Žiadosť okrem všeobecných náležitostí podania musí obsahovať preukázanie voľby najlepšej dostupnej techniky a odôvodnenie riešenia najvýhodnejšieho z hľadiska ochrany ovzdušia.

2) K žiadosti je žiadateľ povinný na vyzvanie orgánu ochrany ovzdušia priložiť odborný posudok vyhotovený osobou, ktorá má ministerstvom vydané osvedčenie o odbornej spôsobilosti na vykonávanie posudkovej činnosti vo veciach ochrany ovzdušia.

Článok 6

Poplatky

1) Poplatok za znečisťovanie ovzdušia (ďalej len "poplatok") platia právnické osoby a fyzické osoby oprávnené na podnikanie, ktoré prevádzkujú malé zdroje znečisťovania ovzdušia,  za podmienok ustanovených v zákone o poplatkoch za znečisťovanie ovzdušia. 

2) O poplatku právnickej osoby a fyzickej osoby oprávnenej na podnikanie, ktorá prevádzkuje malý zdroj znečisťovania ovzdušia (ďalej len "prevádzkovateľ malého zdroja"), rozhoduje obec. 

3) Poplatok prevádzkovateľa malého zdroja sa pre každý zdroj určuje na kalendárny rok paušálnou sumou do výšky 663,87 eura na základe údajov oznámených podľa § 6 ods. 4  a 5 zákona o poplatkoch úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú.

4) Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia v jednej obci.

5) Prevádzkovateľ malého zdroja je povinný oznámiť každoročne do 15. februára obci za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú, a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín malého zdroja znečisťovania ovzdušia a o druhu a účinnosti odlučovacích zariadení.

6) Obec môže upraviť všeobecne záväzným nariadením náležitosti oznámenia podľa odseku 5 a ďalšie podrobnosti vo veciach poplatku prevádzkovateľa malého zdroja vrátane vyčlenenia malých zdrojov znečisťovania ovzdušia, ktorým poplatok nebude vyrubovať, a vyčlenenia malých zdrojov znečisťovania ovzdušia, na ktorých prevádzkovateľov sa nevzťahuje ustanovenie odseku 5.

7) Obec preskúma údaje uvedené v oznámení a na základe množstva a škodlivosti znečisťujúcich látok vypustených do ovzdušia alebo spotreby palív a surovín vydá rozhodnutie, v ktorom určí ročný poplatok prevádzkovateľa malého zdroja za znečisťovanie ovzdušia v predchádzajúcom roku, výšku a termíny splátok poplatku a ďalšie podmienky týkajúce sa poplatkovej povinnosti prevádzkovateľa malého zdroja.

8) Poplatky platené prevádzkovateľom malého zdroja sú príjmom rozpočtu obce.

9) Prevádzkovateľ je povinný zaplatiť poplatok za znečisťovanie ovzdušia na účet Mesta Humenné do 30 dní od obdržania oznámenia o výške poplatku. Za každý deň omeškania je povinný zaplatiť penále 0,1% zo sumy, ktorú bol povinný zaplatiť.

10) Výška poplatkov podľa kategorizácie zdroja:

a) Palivo energetický priemysel


Zemný plyn m³/rok

do 
  9 999



  30 €

od
10 000 
do  14 999

  60 €

od
15 000 
do  19 999

  90 €

od
20 000 
do  24 999

120 €

od
25 000 
a viac


150 €


Tuhé fosílne palivá (koks, čierne uhlie) t/rok

do 25

100€ 

25 a viac

200€ 


Ľahké vykurovacie oleje, nafta t/rok 

do 
0,5

  30 €  

do
1,0

  60 €  

do
2,0
 
  90 €  

do
3,0
 
120 €

do
4,0

150 € 

4,0 a viac

180 € 


Drevo a biomasa t/rok

do 10,0

      100 € 

10,0 a viac
200 €


b) Poplatky za plochy, na ktorých sa vykonávajú práce, ktoré môžu spôsobovať 
znečisťovanie ovzdušia 


Výška poplatku sa vypočíta podľa množstva a druhu uskladnených palív a surovín, z ktorých    
znečisťujúce látky vznikajú podľa nasledujúcich sadzieb:


Plocha skládky m²

Skládka odpadov

Skládka palív, surovín, 









stavebnej sute, produktov a pod. 

    
0 – 100



  50€



  30€






101 – 250


100€



  70€






250 – 500


170€



100€






500 a viac 


250€



170€


c) Špecifické zariadenia

· Čerpacie stanice pohonných hmôt


paušálny ročný poplatok 100€

· Čerpacie stanice LPG 



paušálny ročný poplatok   50€

· Priemyselná výroba betónu, malty alebo iných stavebných materiálov









paušálny ročný poplatok 200€

· Kompostárne




paušálny ročný poplatok   30€

· Liehovary





paušálny ročný poplatok 100€

· Certifikované lakovne 



paušálny ročný poplatok   50€

· Ostatné špecifické zariadenia podľa kategorizácie zdrojov uvedenej vo vyhláške č. 356/2010 Z.z. ktorou sa vykonávajú niektoré ustanovenia zákona o ovzduší 










paušálny ročný poplatok  200€

Článok 7

Oslobodenie od platenia poplatkov

1. Od povinnosti oznámiť každoročne do 15. februára obci za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú, a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, a od povinnosti platiť poplatky sú oslobodení prevádzkovatelia:

a) stacionárnych zariadení na spaľovanie plynu s príkonom menším ako 0,1MW,

b) stacionárnych piestových spaľovacích motorov, slúžiacich ako náhradný zdroj energie,

c) prevádzkovatelia zariadení prevádzkovateľom ktorých je fyzická osoba ZŤP,   

d) zariadení, ktoré prevádzkuje mesto Humenné a ním zriadené organizácie.

Článok 8

Správne delikty a pokuty

1. Za nesplnenie povinností uvedených v § 6 ods. 4 zákona o poplatkoch a určených v rozhodnutí obce vydanom podľa § 6 ods. 6 uloží obec prevádzkovateľovi malého zdroja pokutu do 663,87 eura.

2. Obec alebo inšpekcia uloží podľa zákona o ovzduší prevádzkovateľovi malého zdroja pokutu od 33 eur do 3 300 eur, ak poruší povinnosti ustanovené v § 14 ods. 2, v § 16 ods. 1 písm. a), c) a e) alebo prevádzkuje stacionárny zdroj bez súhlasu podľa § 17 ods. 1 písm. f), alebo poruší zákaz ustanovený v § 14 ods. 8 písm. a).

3. Obec alebo inšpekcia uloží podľa zákona o ovzduší prevádzkovateľovi malého zdroja pokutu od 20 eur do 330 eur, ak poruší povinnosti ustanovené v § 16 ods. 1 písm. b) a d).

4. Ak v lehote do jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola pokuta uložená podľa odsekov 1 až 7 a prevádzkovateľ nesplnil v lehote opatrenia na nápravu uložené obvodným úradom životného prostredia, inšpekciou alebo obcou podľa tohto zákona, obvodný úrad životného prostredia, inšpekcia alebo obec uloží podľa zákona o ovzduší pokutu až do dvojnásobku hornej hranice pokút ustanovených v odsekoch 1 až 7 a krajský úrad životného prostredia alebo obec môžu nariadiť obmedzenie alebo zastavenie prevádzky stacionárneho zdroja.

5. Obvodný úrad životného prostredia, inšpekcia a obec môžu podľa zákona o ovzduší začať konanie o uložení pokuty do jedného roka odo dňa, keď sa o porušení povinnosti dozvedeli, najneskôr do troch rokov odo dňa, keď k porušeniu povinnosti došlo. Pri rozhodovaní o výške pokuty prihliada obvodný úrad životného prostredia, inšpekcia a obec na závažnosť a rozsah porušenia povinností, na okolnosti, ktoré viedli k tomuto porušeniu, a na čas trvania protiprávneho stavu.

6. Výnosy pokút uložené obcou podľa tohto zákona o ovzduší a zákona o poplatkoch sú príjmom obce.

Článok 9

Zrušovacie ustanovenia


Týmto VZN sa ruší VZN mesta Humenné o ochrane ovzdušia na území mesta Humenné č. 91/2006.

Článok 10

Účinnosť VZN


Toto nariadenie nadobúda účinnosť 15-tym dňom odo dňa vyvesenia na úradnej tabuli mesta Humenné.









Mgr. Jana V A Ľ O V Á








   primátorka mesta

